आपको संदेह हो सकता है कि कोई मित्र, परिवार का सदस्य या सहकर्मी आदतन झूठ बोल रहा है। संदेहास्पद झूठों का विश्लेषण करिए और देखिये कि उनमें सामान्य क्या है। पक्के झूठे सहानुभूति पाने, बोरियत या असुरक्षा की भावना के कारण झूठ बोल सकते हैं। पक्के झूठे के झूठ बोलने का एक कारण यह भी हो सकता है कि उन्हें लगता हो जैसे उन पर से स्पॉटलाइट (spotlight) हटा ली गई हो। इस व्यक्ति को लगता है कि उसे हर व्यक्ति के ब्रह्मांड का केंद्र होना चाहिए और वैसा होने के लिए वह जो कर सकता है करेगा। एक बार स्पॉटलाइट का स्वाद लग जाने पर केवल ध्यान का केंद्र बने रहने के लिए झूठ हर बार बड़ा होता जाता है।  कुछ पक्के झूठे शायद सहानुभूति पाने का सक्रिय प्रयास करते रह सकते हैं। जैसे कि, उनमें दर्द और बीमारी को बढ़ा चढ़ा कर कहने की आदत हो सकती है या किसी भी सुनने वाले की सहानुभूति पाने के लिए अपने जीवन की मामूली बातों को हास्यास्पद अनुपात तक बढ़ा देना। पक्के झूठों में शायद आत्मसम्मान की कमी होती है। वे शायद इसलिए झूठ बोलते हैं क्योंकि वे जितने हैं उससे अधिक महत्वपूर्ण दिखना चाहते हैं। अपने जीवन को प्रभावशाली और सुयोग्य दिखाने के लिए व्यक्तिगत और व्यावसायिक जीवन की उपलब्धियों को बढ़ा-चढ़ा कर बता सकते हैं। इस परिस्थिति में, वे शायद आपको भटकाने की जगह स्वयं को आश्वस्त करने का प्रयास कर रहे हों। कुछ पक्के झूठे केवल बोरियत मिटाने के लिए झूठ बोलते हैं। वे दूसरों को चोट पहुँचने के लिए घटनाएँ बनाते और झूठ बोलते हैं। इससे, पक्के झूठे के जीवन में बोरियत दूर करने के लिए नाटक तैयार हो जाता है। अपने बारे में असाधारण कहानियाँ सुनाने से जो दूसरों से जो ध्यान मिलता है उससे कुछ पक्के झूठों को मज़ा आता है। दिखावा बनाए रखने के लिए, वे शायद और भी बड़े और जटिल झूठ बोल सकते हैं। पक्के झूठे अक्सर झूठ बोलने में पकड़े जाते हैं। अक्सर, आप किसी और की कहानी को उनसे फिर से ऐसे सुन सकते हैं जैसे कि वह उन्हीं के साथ हुआ हो। अगर कहानी में कुछ जाना पहचाना सुनाई पड़े, तब ठहर कर सोचिएगा कि क्या आपने यह कहानी पहले कभी सुनी है।  आप किसी पक्के झूठे से मित्र या परिवार के किसी सदस्य की कहानी को दोहराते हुये सुन सकते हैं। वे फ़िल्मों या टेलीविज़न शो की कहानियाँ भी दोहरा सकते हैं। झूठे के संस्करण के अनुसार कहानियों में थोड़ा फेर बदल हो सकता है। जैसे कि, आपका कोई सहकर्मी आपको कोई कहानी सुनाता है जो आपको जानी-पहचानी लगती है, मगर आपको यकीन नहीं है कि आपने उसे पहले कहाँ सुना है। बाद में, आप वैसी ही कहानी समाचारों में सुनते हैं। अगर आपका सहकर्मी पक्का झूठा है, तब शायद उसने कहानी समाचारों से ही ली होगी और और उसे अपनी बना कर प्रस्तुत किया होगा। सामना किए जाने पर, पक्का झूठा सवालों से बचने के तरीक़े ढूँढता है। स्वाभाविक रूप से पक्के झूठे चालाक होते हैं, अतः आपको लग सकता है कि उसने किसी चीज़ का जवाब दे दिया है जबकि वास्तव में वे जवाब देने में असफल रहे हों।  उदाहरण के लिए, आपकी मित्र बताती है कि उसका हाल ही में अपनी घनिष्ठतम मित्र से मनमुटाव हो गया है। आपको भी उस मित्र से संबंध बनाए रखने में कठिनाई हो रही है, और आप सोचते हैं कि क्या उसके साथ सम्बन्धों में परेशानी कोई पैटर्न है। आप उससे ऐसा कुछ प्रश्न करते हैं, “तुमने और एलिज़ा ने बातचीत बंद क्यों कर दी?” मित्र का उत्तर ऐसा कुछ हो सकता है, ”हमने एक साल से बात नहीं की है।“ वह दरअसल प्रश्न का उत्तर नहीं दे रही है। वह और भी सीधे प्रश्नों से बच सकती है। जैसे  कि, आप उससे सीधे ऐसा कुछ पूछें, ”क्या एलिज़ा को भी ऐसे ही नाराज़ करती रही हो जैसे मुझे नाराज़ करती थीं?” वह ऐसा कुछ जवाब दे सकती है, ”क्या तुम्हें सच मैं लगता है कि मैं ऐसी व्यक्ति हूँ?” पक्के झूठे दूसरों के साथ चालाकी में माहिर होते हैं। अपने झूठ से ध्यान हटाने के लिए तरीके ढूँढने को उनमें दूसरों का अध्ययन करने की प्रवृत्ति होती है। ध्यान दीजिये कि पक्का झूठा आपसे कैसे बातचीत करता है। शायद आप सूक्ष्म चालाकी खोज सकेंगे।  पक्के झूठे अक्सर यौन तनाव का उपयोग भावनात्मक चालों के लिए करते हैं। अगर आप किसी पक्के झूठे की ओर आकर्षित होंगे/होंगी तब झूठ का सामना कराने पर वे आपसे फ़्लर्ट करने लगेंगे। यह जानने के लिए कि आपकी व्यक्तिगत सीमाएँ क्या हैं, वे आपका भी ध्यान से अध्ययन करेंगे। पक्के झूठों को यह बढ़िया अंदाज़ा होता है कि कौन से लोग कौन से झूठ पर विश्वास करेंगे। जैसे कि उन्हें पता हो सकता है, कि आप बीमारी संबंधी झूठ पर विश्वास नहीं करेंगे, मगर शायद भावनात्मक समस्याओं संबंधी झूठ पर विश्वास कर लेंगे। अगर आप झूठे को किसी से बात करते सुनेंगे, वे शायद दर्द और बीमारियों की कहानियाँ बना रहे होंगे, मगर आपसे इन रोगों की चर्चा नहीं करेंगे। कोई दो पक्के झूठे एक जैसे नहीं होते। हालांकि, झूठ पकड़े जाने पर उनमें से अधिकांश आक्रामक प्रतिक्रिया देंगे। अगर कोई झूठ बोलने का आरोप लगने के जवाब में नाराज़ होता हुआ दिखता है, तब शायद आप किसी पक्के झूठे से निबट रहे हैं।  पक्का झूठा शायद बहुत प्रतिरक्षात्मक हो सकता है। वे अपने झूठों के लिए दूसरों पर आरोप लगा सकते हैं। जैसे कि, “मुझे यह कहानी सिर्फ इसलिए बनानी पड़ी क्योंकि हमारा बॉस बहुत शातिर है।“ एक झूठ छिपाने के लिए वे दूसरा झूठ बना सकते हैं। जैसे कि, “नहीं, मैंने पैसे का उपयोग कार ठीक करवाने के लिए किया, मगर उसका आधा किराना ख़रीदने में भी ख़र्च किया। मैं यह बताना भूल गया था कि स्टोर में रुका था।“ झूठ पकड़े जाने पर वे नाराज़ भी हो सकते हैं। वे नाराज़ हो कर चिल्लाने लग सकते हैं, या सहानुभूति बटोरने के लिए रोना शुरू कर सकते हैं। झूठ बोलने का मानसिक स्वास्थ्य के मामलों से भी संबंध हो सकता है, जैसे कि मामूली व्यक्तित्व विकार, अवसाद, बाईपोलर (bipolar) विकार, और नारसीसिसटिक (narcissistic) व्यक्तित्व विकार। यदि आप इस व्यक्ति के क़रीबी होंगे, तब आप सम्बद्ध मानसिक स्वास्थ्य मसलों का इतिहास जानते होंगे और उन्हें सही मदद लेने के लिए प्रेरित कर सकेंगे। आप इस इतिहास का उपयोग उनके झूठ के पैटर्न को खोजने के लिए कर सकते हैं। क्या वे कुछ विशेष परिस्थितियों में ही झूठ बोलते हैं? क्या वे अपने झूठ से दूसरों को प्रभावित करके अपने को नया रूप देने की कोशिश कर रहे हैं?क्या वे कुछ विशेष परिस्थितियों के बारे में बात करने से बचने के लिए झूठ बोल रहे हैं?
Consider the nature of suspected lies. Listen for other people's stories being retold. Observe whether the person dodges questions. Watch out for manipulation. See how a person reacts when caught lying. Consider their mental health history.